เอกสารแนบ 3

รายงานของคณะกรรมการตรวจสอบ ประจำปี 2555

เรียน ท่านผู้ถือหุ้นบริษัท เพรซิเดนท์ เบเกอรี่ จำกัด(มหาชน)

คณะกรรมการบริษัท เพรซิเดนท์ เบเกอรี่ จำกัด(มหาชน) เป็นผู้แต่งตั้งคณะกรรมการตรวจสอบ
ซึ่งเป็นกรรมการอิสระ โดย ณ สิ้นปี 2555 มีกรรมการตรวจสอบรวมจำนวน 4 ท่าน
ซึ่งมีรายนามดังต่อไปนี้

  --- ----------------------------------- ----------- -----------------------------
  1   นาย พิมล                             รัฐปัตย์       ประธานคณะกรรมการตรวจสอบ

      (มีความรู้ ความเชี่ยวชาญ                             
      และมีประสบการณ์ด้านกฎหมาย)                         

  2   แพทย์หญิง ยุพา                         สุนทราภา     กรรมการตรวจสอบ

      (มีความรู้ ความเชี่ยวชาญ                             
      และมีประสบการณ์ด้านวิทยาศาสตร์การแพทย์)               

  3   รศ.ดร.กุลภัทรา                        สิโรดม       กรรมการตรวจสอบ

      (มีความรู้ ความเชี่ยวชาญ                             
      และมีประสบการณ์ด้านการเงินและบัญชี)                   

  4   นายบุญศักดิ์                            เจียมปรีชา    กรรมการตรวจสอบ

      (มีความรู้ ความเชี่ยวชาญ                             
      และมีประสบการณ์ด้านบัญชีและภาษีอากร)                  
  --- ----------------------------------- ----------- -----------------------------

คณะกรรมการตรวจสอบ มีคุณสมบัติครบถ้วนตามที่กำหนดไว้ในกฎบัตรคณะกรรมการตรวจสอบ
และได้ปฏิบัติงานตามขอบเขตหน้าที่ และความรับผิดชอบที่ได้รับมอบหมายจากคณะกรรมการบริษัท
ซึ่งสอดคล้องกับข้อกำหนดของตลาดหลักทรัพย์แห่งประเทศไทย
โดยส่งเสริมให้บริษัทมีการกำกับดูแลกิจการที่ดี
การปฏิบัติงานเป็นไปอย่างต่อเนื่องและสม่ำเสมอมีประสิทธิภาพ ประสิทธิผล โปร่งใส
และสามารถตรวจสอบได้ อันก่อให้เกิดประโยชน์สูงสุดต่อผู้ถือหุ้น นักลงทุน ผู้มีส่วนได้เสีย พนักงาน
ตลอดจนผู้ที่มีส่วนเกี่ยวข้องทุกฝ่าย
คณะกรรมการตรวจสอบได้ปฏิบัติหน้าที่อย่างเป็นธรรมมีความเป็นอิสระ ไม่มีข้อจำกัดในการรับข้อมูล
ซึ่งได้รับความร่วมมือเป็นอย่างดีทั้งจากผู้บริหารและพนักงานที่เกี่ยวข้อง

คณะกรรมการตรวจสอบ มีวาระการดำรงตำแหน่งคราวละ 1 ปี
หรือมีวาระเท่าเพียงจำนวนที่ยังคงมีอยู่ในคณะกรรมการบริษัท
กรรมการที่พ้นจากตำแหน่งตามวาระมีสิทธิได้รับเลือกกลับเข้ามาทำงานใหม่ได้
และกำหนดช่วงของวาระการดำรงตำแหน่งคณะกรรมการตรวจสอบเหมือนคณะกรรมการบริษัท
โดยมีนางสาวลภัสรดา เลิศภานุโรจ ผู้จัดการส่วนตรวจสอบภายใน
เป็นเลขานุการคณะกรรมการตรวจสอบ

ในปี 2555 คณะกรรมการตรวจสอบมีการประชุมรวม 4 ครั้ง
เพื่อพิจารณาเกี่ยวกับความเสี่ยงที่สำคัญ และผลกระทบที่อาจเกิดขึ้น แผนการบริหารความเสี่ยง
และระบบการควบคุมภายในของบริษัท อีกทั้งยังมีการประชุมร่วมกับผู้ตรวจสอบภายนอก ได้แก่ บริษัท
สำนักงาน เอินส์ท แอนด์ ยัง จำกัด
เพื่อพิจารณาระบบการควบคุมภายในเกี่ยวกับรายงานทางการเงินของบริษัทตลอดจนข้อสังเกตและรายงานผลการตรวจสอบของหน่วยงานดังกล่าว
มีการสอบทานแผนการตรวจสอบภายในประจำปี
พิจารณาผลการตรวจสอบและความคืบหน้าการดำเนินงานตามแผน
ประชุมร่วมกับผู้บริหารของหน่วยงานภายในของบริษัทเพื่อพิจารณาประเด็นต่างๆ
สรุปผลการพิจารณาและเสนอคณะกรรมการบริษัท และฝ่ายบริหารของบริษัทพิจารณาดำเนินการ ดังนี้

1. พิจารณาและสอบทานงบการเงินรายไตรมาส งบการเงินประจำปี
รวมทั้งการเปิดเผยข้อมูลที่เพียงพอ
ทันต่อเวลาการปฏิบัติตามหลักการบัญชีที่รับรองทั่วไป มาตรฐานการบัญชี
และการเปลี่ยนแปลงนโยบายบัญชีที่ สำคัญของบริษัท
ร่วมกับผู้สอบบัญชีก่อนนำเสนอคณะกรรมการบริษัท ซึ่งคณะกรรมการตรวจสอบได้สอบถาม และ
รับฟังคำชี้แจงจากผู้บริหาร และผู้สอบบัญชี ในเรื่องที่เกี่ยวข้องอย่างชัดเจน และเพียงพอ
จึงมีความเห็นสอดคล้องกับผู้สอบบัญชีว่างบการเงินดังกล่าวมีความถูกต้องตามที่ควรในสาระสำคัญตามมาตรฐานการบัญชีที่รับรองทั่วไป

2. สอบทานระบบการควบคุมภายในที่สำคัญ โดยพบว่า บริษัทมีระบบการควบคุมภายในที่เหมาะสม
เพียงพอ โปร่งใส มีประสิทธิภาพและประสิทธิผล สามารถบรรลุวัตถุประสงค์
และเป้าหมายของดำเนินงาน รวมทั้งมี การเปิดเผยข้อมูลอย่างถูกต้อง ครบถ้วนและเชื่อถือได้
และเน้นย้ำให้ฝ่ายบริหารปรับปรุงระบบการควบคุมภายในของบริษัทฯ ในเรื่องต่อไปนี้

- ให้ความเชื่อมั่นในระบบการควบคุมภายใน ของระบบขาย ระบบการผลิตสินค้า
และระบบซ่อมบำรุงรักษาเครื่องจักรและอุปกรณ์และการบริหารอะไหล่คงเหลือ

- การติดตามและประเมินผล ระบบการควบคุมภายใน ของระบบขายและระบบการผลิตสินค้า

เพื่อให้ระบบการควบคุมภายในของบริษัทมีประสิทธิภาพเพียงพอกับระดับความเสี่ยงที่ยอมรับได้
และเหมาะสมกับสภาพแวดล้อมทางธุรกิจที่เปลี่ยนแปลงไป

3. สอบทานการตรวจสอบภายใน
โดยการสอบทานรายงานการตรวจสอบและกำกับดูแลงานตรวจสอบ ภายใน
ซึ่งครอบคลุมระบบงานที่สำคัญของบริษัท ตลอดจนให้คำแนะนำต่างๆ ต่อผู้ตรวจสอบภายใน
เพื่อเพิ่มประสิทธิภาพและประสิทธิผลในการปฏิบัติงาน
โดยได้มีการพิจารณาและให้ความเห็นชอบต่อแผนการตรวจสอบประจำปี
ทั้งนี้ยังได้สนับสนุนให้มีการพัฒนาความรู้ของบุคลากรของหน่วยงานตรวจสอบ
เพื่อให้การปฏิบัติงานตรวจสอบภายในเป็นไปตามมาตรฐานสากล
และยกระดับการตรวจสอบภายในให้มีประสิทธิภาพยิ่งขึ้น

4. รับทราบรายงานจากคณะกรรมการบริหารความเสี่ยง
เกี่ยวกับการจัดทำแผนการบริหารความเสี่ยง
ด้านปฏิบัติการ (Operation Risk) ในด้านการผลิต ด้านสำนักงาน และด้านฝ่ายขาย
เพื่อทราบถึงผลกระทบของความเสี่ยงต่างๆ และหาแนวทางในการบริหารความเสี่ยงของบริษัท
พร้อมทั้งได้เสนอแนะให้หน่วยงานตรวจสอบภายใน
นำผลการประเมินความเสี่ยง ไปใช้ในการวางแผนการตรวจสอบภายในประจำปีของบริษัท
พร้อมทั้งกำหนดให้มีการทบทวนแผนการตรวจสอบของบริษัท เป็นประจำทุกครั้ง
เมื่อความเสี่ยงของบริษัท มีการเปลี่ยนแปลง
เพื่อเป็นแนวทางการตรวจสอบของบริษัทให้มีประสิทธิผลยิ่งขึ้น

5.
ตรวจสอบและให้ความเห็นต่อรายการเกี่ยวโยงกันหรือรายการที่อาจมีความขัดแย้งทางผลประโยชน์
รวมถึงการเปิดเผยข้อมูลของรายการดังกล่าว
ตามข้อกำหนดของตลาดหลักทรัพย์แห่งประเทศไทยและสำนักงานคณะกรรมการหลักทรัพย์และตลาดหลักทรัพย์
โดยพบว่ารายการดังกล่าวเป็นการดำเนินการตามธุรกิจปกติของบริษัทในราคาที่สมเหตุสมผล
และได้มีการเปิดเผยข้อมูลอย่างเพียงพอ ถูกต้องและครบถ้วนแล้ว

6. สอบทานให้การปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาด
หลักทรัพย์แห่งประเทศไทย
รวมทั้งกฎหมายอื่นที่เกี่ยวข้องกับการดำเนินธุรกิจของบริษัทเพื่อให้เกิดความถูกต้องและโปร่งใสแก่ผู้ถือหุ้น
และผู้เกี่ยวข้องทุกฝ่าย

7.
ได้มีการนำเสนอรายงานกิจกรรมของคณะกรรมการตรวจสอบให้คณะกรรมการบริษัททราบทุกครั้งที่มี
การประชุมคณะกรรมการตรวจสอบ เพื่อให้สอดคล้องกับแนวทางปฏิบัติที่ดีของคณะกรรมการตรวจสอบ

8. พิจารณาคัดเลือก เสนอแต่งตั้ง และเสนอค่าตอบแทนของผู้สอบบัญชี
เพื่อนำเสนอต่อคณะกรรมการ บริษัทให้ขออนุมัติจากที่ประชุมผู้ถือหุ้น

9. คณะกรรมการตรวจสอบทุกท่านได้เข้าร่วมประชุมผู้ถือหุ้น ครั้งที่ 33 เมื่อวันที่ 24 เมษายน
2555 เพื่อช่วยตอบข้อซักถามของผู้ถือหุ้นด้วย

สรุปโดยภาพรวม
คณะกรรมการตรวจสอบได้ปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบที่ได้รับอนุมัติจากคณะกรรมการบริษัท
และมีความเห็นว่าคณะกรรมการบริษัทตลอดจนผู้บริหารของบริษัท
มีความมุ่งมั่นในการปฏิบัติหน้าที่เพื่อให้บรรลุเป้าหมายของบริษัทอย่างมีคุณภาพเยี่ยงมืออาชีพ
และได้ให้ ความสำคัญอย่างยิ่งต่อการดำเนินงานภายใต้ระบบการควบคุมภายในที่มีประสิทธิผล
มีระบบการกำกับดูแลกิจการที่ ดี โดยมีความโปร่งใสและเชื่อถือได้
และภายใต้จริยธรรมและจรรยาบรรณของผู้บริหารและพนักงานของบริษัทซึ่งทำให้เชื่อมั่นได้ว่า บริษัท
เพรซิเดนท์ เบเกอรี่ จำกัด(มหาชน)
มีการพัฒนาปรับปรุงระบบการปฏิบัติงานให้มีคุณภาพดีขึ้นอย่างต่อเนื่อง
และมีความพร้อมที่จะเจริญเติบโต โดยดำรงไว้ซึ่งการเป็นองค์กรที่มีการกำกับดูแลกิจการที่ดีตลอดไป

ในนามคณะกรรมการตรวจสอบ

(นายพิมล รัฐปัตย์)

ประธานกรรมการตรวจสอบ

[]

Sustainability Report 2012

รายงาน แห่งความยั่งยืน

[]

Contents /สารบัญ

1. สารจากกรรมการผู้อำนวยการ

2. การกำกับดูแลกิจการที่ดี

3. การประกอบกิจการด้วยความเป็นธรรม

4. การต่อต้านทุจริต

5. การเคารพสิทธิมนุษยชน

6. การปฏิบัติต่อแรงงานอย่างเป็นธรรม

7. ความรับผิดชอบต่อผู้บริโภค

8. การร่วมพัฒนาชุมชนและสังคม

9. ดูแลด้านสิ่งแวดล้อม

10.นวัตกรรมและการเผยแพร่นวัตกรรมจากการดำเนินความรับผิดชอบต่อสังคม

11.กิจกรรมพิเศษ

  สารจากกรรมการผู้อำนวยการ

“ ธุรกิจที่ดีต้องมีความรับผิดชอบต่อสังคม ” ในยุคปัจจุบันการดำเนินกิจการของบริษัทแต่ละ
แห่งต้องเกี่ยวข้องกับผู้มีส่วนได้ส่วนเสียเป็นจำนวนมาก ไม่ว่าจะเป็น ลูกค้า คู่ค้า ผู้ถือหุ้น
รวมถึงชุมชนที่เราอาศัยอยู่ก็ดี การอยู่ร่วมกันได้แบบพึ่งพาอาศัย
และพร้อมจะเติบโตไปด้วยกันต้องมีปัจจัยหลายอย่างประกอบ
ซึ่งสภาพแวดล้อมทางธรรมชาติและสังคมที่เปลี่ยนแปลงไปอย่างมากมายในปัจจุบัน
ทำให้หลายภาคส่วนตื่นตัว และหาวิธีการที่จะอยู่ร่วมกันได้อย่างเหมาะสมและยืนนาน

บริษัท ฯ ตระหนักดีถึงจุดนี้ว่า
การจะดำเนินธุรกิจไปได้อย่างยั่งยืนต้องมีการดำเนินงานภายใต้ความรับผิดชอบต่อสังคมเป็นแนวทางที่บริษัท
ฯ ยึดถือปฏิบัติพร้อมทั้งประกาศเป็นนโยบายมาโดยตลอด
พันธกิจที่เกิดขึ้นกระตุ้นให้ทุกหน่วยงานในองค์กรปฏิบัติอย่างเคร่งครัดและยึดมั่นเสมอมา ส่งผลให้ในปี
2555 ที่ผ่านมา บริษัท ฯ ได้รับการคัดเลือกจาก สำนักงานคณะกรรมการอาหารและยา
กระทรวงสาธารณสุข เข้ารับรางวัลคุณภาพมาตรฐานของสถานประกอบการทางด้านอาหาร “ อย.
Quality Award คุณภาพปลอดภัย ใส่ใจสังคม ” เป็นปีที่ 3 ติดต่อกัน นับเป็นรางวัลการันตี

ความรับผิดชอบสูงสุดที่บริษัทผู้ประกอบการด้านอาหารพึงได้รับและแสดงได้อย่างเป็นรูปธรรมแก่ผู้บริโภคเพื่อให้เกิดความเชื่อมั่น

ส่วนกิจกรรมเพื่อส่งเสริมความยั่งยืนในด้านอื่น ๆ บริษัท ฯ
ได้จัดให้มีการดำเนินงานอย่างเป็นระบบและต่อเนื่องดังจะได้กล่าวถึงในรายงานฉบับนี้

ผมมีความภูมิใจที่ บริษัท เพรซิเดนท์ เบเกอรี่ จำกัด ( มหาชน ) เป็นส่วนหนึ่งในการผลิต
ผลิตภัณฑ์ที่มีคุณภาพมาตรฐานระดับสากลโดยคำนึงถึงความปลอดภัยใส่ใจผู้บริโภค
ควบคู่กับการกำกับดูแลกิจการที่ดีและอยู่คู่กับชุมชน สิ่งแวดล้อมอย่างมีความสุขและยั่งยืน
เราจะมุ่งมั่นพัฒนาผลิตภัณฑ์เพื่ออยู่คู่สังคมไทยตลอดไป

อภิชาติ ธรรมมโนมัย

กรรมการผู้อำนวยการ

  การกำกับดูแลกิจการที่ดี

บริษัท เพรซิเดนท์ เบเกอรี่ จำกัด (มหาชน) ตระหนักถึงความสำคัญของการดำเนินธุรกิจ
ภายใต้หลักการกำกับดูแลกิจการที่ดี(Good Corporate Governance)
โดยคณะกรรมการบริษัทและฝ่ายบริหารเป็นผู้ผลักดัน และวางแนวนโยบายเพื่อให้พนักงานของบริษัทฯ
ได้นำไปสานต่อและปฏิบัติ เพื่อก่อให้เกิดการดำเนินงานอย่างโปร่งใสและตรวจสอบได้ในทุกๆ ด้าน

ซึ่งคณะกรรมการบริษัทประกอบด้วยกรรมการที่เป็นผู้บริหารงานของบริษัท
และกรรมการที่เป็นอิสระหรือคณะกรรมการตรวจสอบ
การปฏิบัติงานของคณะกรรมการบริษัทได้ยึดมั่นการ ดำเนินธุรกิจตามหลักบรรษัทภิบาลมาโดยตลอด
โดยคณะกรรมการบริษัท ผู้บริหาร
และพนักงานเป็นส่วนที่สำคัญในการผลักดันให้การพัฒนาการดำเนินงานของบริษัท
เป็นไปอย่างโปร่งใส และสร้างความเชื่อมั่นให้แก่ผู้ถือหุ้น ลูกค้า และผู้ที่เกี่ยวข้อง
โดยปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้นด้วยความซื่อสัตย์ สุจริต และคำนึงถึงผลประโยชน์ของบริษัท
และผู้ถือหุ้นเป็นสำคัญ

ทั้งนี้ บริษัทยังมีกรรมการอิสระ และกรรมการตรวจสอบ
ซึ่งจะใช้ดุลยพินิจของตนอย่างเป็นอิสระในการพิจารณากลยุทธ์ การบริหารงาน การใช้ทรัพยากร
ตลอดจนจะท้วงติงหรือคัดค้านการกระทำของกรรมการอื่นๆ
หรือฝ่ายจัดการในกรณีที่มีความเห็นขัดแย้งในเรื่องที่มีผลกระทบต่อ
ความเท่าเทียมกันของผู้ถือหุ้นทุกราย รวมทั้งต้องจัดให้มีการรายงานทางการเงิน
ระบบการควบคุมภายใน และการกำกับดูแลกิจการให้เป็นไปอย่างมีประสิทธิภาพและน่าเชื่อถือ

เพื่อให้บริษัทเติบโตอย่างมั่นคงและยั่งยืน บริษัทฯ ได้สร้างกลไกควบคุมการดำเนินงานของบริษัท
ให้เป็นไปอย่างโปร่งใส ตรวจสอบได้ และเกิดความเชื่อมั่น ความเป็นธรรมต่อผู้ถือหุ้น ลูกค้า
ผู้ขายสินค้าและบริการ พนักงาน ตลอดจนความรับผิดชอบต่อสังคม

ดังนั้น บริษัทจึงปฏิบัติตามข้อกำหนดของกฎหมาย
ข้อกำหนดของสำนักงานคณะกรรมการกำกับหลักทรัพย์ และตลาดหลักทรัพย์
ตลาดหลักทรัพย์แห่งประเทศไทย รวมทั้งหลักการการกำกับดูแลกิจการที่ดี
ซึ่งคณะกรรมการบริษัทได้กำหนดเป็นนโยบายการกำกับดูแลกิจการที่ดี ไว้ดังนี้

1.  ดำเนินการให้โครงสร้างการจัดการของบริษัท
    มีการกำหนดขอบเขตอำนาจหน้าที่และความรับผิดชอบของคณะกรรมการแต่ละชุด
    และผู้บริหารอย่างชัดเจน

2.  ดำเนินการให้เชื่อมั่นได้ว่ารายงานทางการเงินสะท้อนผลการดำเนินงานที่แท้จริง
    โดยมีการประเมินและวางมาตรการในการป้องกันและจัดการความเสี่ยงให้อยู่ในระดับที่เหมาะสม

3.  ดำเนินการให้เชื่อมั่นได้ว่ากระบวนการต่าง ๆ ของบริษัทและการกำกับดูแลฝ่ายบริหาร
    เป็นไปอย่างมีประสิทธิภาพ ภายใต้หลักการการถ่วงดุลอำนาจที่โปร่งใส และ ตรวจสอบได้
    ดังนั้น จึงให้ความสำคัญต่อระบบการควบคุม และการตรวจสอบภายใน

4.  ดำเนินการกับความขัดแย้งทางผลประโยชน์ โดยยึดถือประโยชน์ของบริษัทเป็นที่ตั้ง
    ด้วยการจัดวางระบบการปฏิบัติงานที่โปร่งใส รอบคอบและมีเหตุผล

5.  ดำเนินการให้มีการเปิดเผยข้อมูลอย่างถูกต้องตามความจริงโดยการเปิดเผยนั้นต้องไม่กระทบต่อประโยชน์อันชอบธรรมและไม่ก่อให้เกิดความเสียหายต่อบริษัท

6.  มุ่งมั่นสู่ความเป็นเลิศในการดำเนินธุรกิจ ยึดมั่นในการสร้างความพึงพอใจให้แก่ลูกค้า
    โดยสร้างสรรค์สิ่งที่ดีที่สุดอยู่เสมอ

7.  ปลูกฝังคุณธรรม สร้างจิตสำนึกอันดีงาม
    พัฒนาศักยภาพให้พนักงานเจริญก้าวหน้าไปพร้อมกับบริษัท

8.  ตระหนักและเคารพในสิทธิของผู้ถือหุ้น ด้วยความเท่าเทียมกัน

9.  ดำเนินการโดยตระหนักถึงความรับผิดชอบต่อสิ่งแวดล้อม และสังคมโดยส่วนรวม

  การประกอบกิจการด้วยความเป็นธรรม

บริษัทฯ ถือปฏิบัติให้เกิดความเป็นธรรมในการดำเนินธุรกิจ โดยยึดแนวปฏิบัติ คือ

1. หลีกเลี่ยงการดำเนินการที่อาจก่อให้เกิด ความขัดแย้งทางผลประโยชน์
และเปิดเผยข้อมูลสำคัญอย่างครบถ้วน

บริษัท ฯ มีขั้นตอนการดำเนินงานที่เป็นมาตรฐานทั้งระบบการขายผ่านช่องทางต่าง ๆ หรือ
การจัดซื้อจัดจ้างเพื่อให้เกิดความโปร่งใส พร้อมมีการแสดงข้อมูลสำคัญทั้งในรูปแบบรายงานประจำปี
ที่เป็นสื่อสิ่งพิมพ์และข้อมูลผ่านสื่ออิเล็กทรอนิกส์โดยสามารถเข้าถึงได้จากเว็บไซต์ของบริษัท ฯ

2. ส่งเสริมการแข่งขันทางการค้าอย่างเสรี

บริษัทฯ มีกระบวนการสรรหาและจัดซื้อวัตถุดิบและบรรจุภัณฑ์ รวมถึงอุปกรณ์ในส่วนต่างๆ
อย่างเป็นรูปแบบเพื่อให้ผู้ผลิตได้มีโอกาสนำเสนออย่างเท่าเทียม และมีคณะกรรมการตรวจสอบ
อย่างเป็นระบบ

3.ไม่สนับสนุนการดำเนินการที่มีลักษณะ ละเมิดทรัพย์สินทางปัญญาหรือลิขสิทธิ์

บริษัท ฯ ถือเป็นนโยบายที่จะไม่เกี่ยวข้องกับการละเมิดทรัพย์สินทางปัญญา ไม่ลอกเลียนแบบ
หรือนำทรัพย์สินทางปัญญาของผู้อื่นมาใช้โดยไม่ได้รับอนุญาต แต่ทางบริษัทฯ
มุ่งสร้างสรรค์นวัตกรรมสินค้า การออกแบบผลิตภัณฑ์ให้ได้สินค้าที่มีคุณภาพ
และตอบสนองความต้องการของผู้บริโภค ซึ่งในปีที่ผ่านมา บริษัทฯ
มิได้มีกรณีละเมิดทรัพย์สินทางปัญญาแต่อย่างใด

  การต่อต้านทุจริต

บริษัทฯ ดำเนินธุรกิจ
โดยมีแนวปฏิบัติเกี่ยวกับการต่อต้านการทุจริตและห้ามการจ่ายสินบนเพื่อประโยชน์ทางธุรกิจ
บนพื้นฐานของความถูกต้อง โปร่งใส ปฏิบัติตามกฎหมาย จึง
ถือเป็นนโยบายให้พนักงานทุกคนยึดถือปฏิบัติว่าจะไม่สร้างความสำเร็จของงานในหน้าที่ด้วย
วิธีการทุจริต
หรือให้สินบนโดยเด็ดขาดโดยจัดระบบการบริหารจัดการที่สามารถป้องกันการจ่ายสินบนและทุจริต
สามารถตรวจสอบได้และเน้นให้พนักงานเห็นความสำคัญของการต่อต้านทุจริต

หากพบว่ามีการละเมิดนโยบาย ถือเป็นความผิดร้ายแรงต่อหน้าที่การงาน ซึ่งตลอดปีที่ผ่านมา ไม่
มีกรณีการให้สินบนเพื่อผลประโยชน์ต่อธุรกิจของบริษัทแต่อย่างใด

  การเคารพสิทธิมนุษยชน

บริษัท ฯ มีแนวปฏิบัติเกี่ยวกับการเคารพสิทธิมนุษยชนอย่างชัดเจน โดย

1. ดำเนินธุรกิจที่ไม่เกี่ยวข้องกับการละเมิดสิทธิมนุษยชน อาทิ ต่อต้านการใช้แรงงานเด็ก
โดยทางบริษัท ฯ จะไม่รับบุคคลอายุต่ำกว่า 18 ปี
เข้ามาเป็นพนักงานและให้สิทธิพนักงานในการโต้แย้ง เพื่อพิสูจน์ตนเองกรณีถูกบ่งชี้ความผิด
หรือทุจริตต่อหน้าที่การงาน

2. จัดระบบการทำงาน มุ่งเน้นความปลอดภัยและสุขอนามัยในสถานที่ทำงานอย่างเหมาะสม

3. พัฒนาพนักงาน เพื่อฝึกฝนทักษะและเพิ่มพูนศักยภาพเปิดโอกาสให้เรียนรู้ และเลื่อนตำแหน่ง
เมื่อมีโอกาสที่เหมาะสม

มีการให้ความรู้เรื่องสิทธิประโยชน์และสวัสดิการต่าง ๆ แก่พนักงานเป็นประจำทุกปี

[] []

มีการตรวจสุขภาพพนักงานประจำปี 2555 ในวันที่ 12 ต.ค.55

[][][]

[][]

  การปฏิบัติต่อแรงงานอย่างเป็นธรรม

บริษัท ฯ มีการจัดตั้งคณะกรรมการส่งเสริมสวัสดิการพนักงาน
เพื่อเปิดโอกาสให้พนักงานมีส่วนร่วมในการบริหารงานด้านสวัสดิการและเป็นสื่อกลางให้ความช่วยเหลือในเรื่องสวัสดิการ
ต่าง ๆ แก่พนักงานได้อย่างทั่วถึง ตลอดจนเปิดโอกาสให้พนักงานมีช่องทางในการสื่อสาร

อีกทั้งบริษัท ฯ ยังส่งเสริมให้ผู้บริหารและพนักงานมีส่วนร่วมในกิจรรมทางศาสนา
,การให้ข้อมูลสำคัญแก่พนักงานเพื่อให้ทราบผลการดำเนินการและสถานการณ์ที่แท้จริงขององค์กรธุรกิจโดยจัดให้มีวันผู้บริหารพบพนักงานเพื่อแจ้งเกี่ยวกับเรื่องดังกล่าวปีละ
2 ครั้ง
และให้การอบรมหลักสูตรสร้างสุขสนุกกับการทำงานโดยมีหลักธรรมคำสอนเพื่อนำมาปรับใช้ในชีวิตครอบครัว
และการทำงานซึ่งเป็นการยกระดับคุณภาพชีวิตที่ดียิ่งขึ้น รวมถึงการสร้างขวัญกำลังใจให้พนักงาน
ได้แก่ การมอบรางวัลพนักงานดีเด่นประจำปี และพนักงาน 10 ปี เป็นต้น

มอบรางวัลพนักงานอายุงาน 10 ปี และรางวัลพนักงานดีเด่น ปี 2555 ในวันที่ 19 ก.ค. 55

[] [] []

มอบพนักงานรับทุนการศึกษาบุตร-ธิดา บริษัท ฯ จำนวน 30 ทุน ทุนละ 5,000 บ. ในวันที่ 19
ก.ค.55

[] [] []

  ความรับผิดชอบต่อผู้บริโภค

ด้านอาหารและโภชนาการ(Food and Nutrition)

มีการพัฒนามาตรฐานผลิตภัณฑ์ให้มีความเป็นสากล และทุกคนสามารถเข้าถึงได้โดยยึดแนวปฏิบัติ คือ

- สินค้าปลอดภัย และวางใจได้ ไม่เป็นอันตรายต่อสุขภาพของผู้บริโภค บริษัทฯ มีกระบวนการ
เรียกคืนกรณีสินค้าที่ไม่ได้มาตรฐานอย่างเป็นระบบเพื่อสามารถตรวจสอบได้ตลอดเวลา
สร้างความเชื่อมั่นและความปลอดภัยต่อผู้บริโภค

- แสดงข้อมูลที่ถูกต้องเพียงพอกับผู้บริโภค บริษัทฯ
ตระหนักถึงปัญหาสุขภาพของผู้บริโภคจากปัญหาภาวะโภชนาการเกิน และโรคไม่ติดต่อ
โดยเฉพาะโรคอ้วน โรคเบาหวาน และความดัน โลหิตสูง ซึ่งเป็นปัญหาในระดับประเทศ
ประกอบกับทางกระทรวงสาธารณสุขเอง ได้มีการ ประกาศนโยบายลด หวาน มัน เค็ม
ซึ่งบริษัทฯต้องการให้ข้อมูลที่ถูกต้องเพียงพอกับผู้บริโภค
โดยบรรจุภัณฑ์ของบริษัทฯจะแสดงข้อมูลที่เป็นประโยชน์ ผู้บริโภคสามารถเข้าใจได้ง่าย
รวมถึงมีการจัดทำข้อมูลโภชนาการรูปแบบใหม่
ตามนโยบายของสำนักงานคณะกรรมการอาหารและยา กระทรวงสาธารณสุข
ในการรณรงค์ให้ความรู้เรื่องฉลากโภชนาการ แบบ จีดีเอ (GDA)

ซึ่งทางบริษัทฯ เองได้เคยลงนามบันทึกความร่วมมือ (MOU) กับ ทางสำนักงาน
คณะกรรมการอาหารและยาในโครงการรณรงค์ด้านโภชนาการมาตั้งแต่ ปี 2554
จึงได้ต่อยอดเรื่องการแสดงฉลากโภชนาการจากรูปแบบปัจจุบัน
ซึ่งมีรายละเอียดของข้อมูลค่อนข้างมาก ทำให้เข้าใจได้ยาก
โดยทางสำนักงานคณะกรรมการอาหารและยา จึงได้จัดทำรูปแบบที่แสดงค่า พลังงาน น้ำตาล ไขมัน
และโซเดียม ต่อหนึ่งหน่วยบรรจุภัณฑ์ บนด้านหน้าฉลากเรียกว่า ฉลากโภชนาการแบบจีดีเอ (
Guideline Daily Amounts)

โดยมีผลบังคับใช้กับผลิตภัณฑ์ในกลุ่มอาหาร 5 ประเภทได้แก่

1.มันฝรั่งทอดหรืออบกรอบ

2.ข้าวโพดคั่วทอดหรืออบกรอบ

3.ข้าวเกรียบหรือาหารขบเคี้ยวชนิดอบพอง

4. ขนมปังกรอบ

5. แครกเกอร์หรือบิสกิต

[] [] [] [] []

ซึ่งทางบริษัท ฯ ได้ดำเนินการตามข้อกำหนดของทาง สำนักงานคณะกรรมการอาหารและยา
กระทรวงสาธารณสุขอย่างเคร่งครัด อีกทั้งทางบริษัท ฯ
มีความสมัครใจในความร่วมมือที่จะเข้าร่วมในการรณรงค์ โดยการแสดงข้อมูลลงบนบรรจุภัณฑ์หลัก
คือ กลุ่มขนมปังชนิดแผ่น และขนมปังพร้อมทานประเภทไส้เนื้อสัตว์ เช่น เดลี่แซนด์วิช เป็นต้น

[][][][][][]

[] [] []

รวมถึงมีการรณรงค์ในรูปแบบ School Tour
เพื่อการประชาสัมพันธ์และให้ความรู้แก่เด็กนักเรียนในโรงเรียน ในรูปแบบละครเพลงและเกม
เพื่อสร้างความเข้าใจ เรื่อง โภชนาการอาหาร 5 หมวดหมู่
และการอ่านฉลากโภชนาการอย่างง่าย ภายใต้แคมเปญ “ขบวนการทางครบหมู่” ตอน “ กินฉลาด
ต้องอ่านฉลาก ” ต่อเนื่องเป็นปีที่ 13 ให้แก่เด็กนักเรียน รวม 200 โรงเรียน ทั้งในเขตกรุงเทพ
ฯ &ปริมณฑล และต่างจังหวัด ซึ่งจะทำให้เด็กและเยาวชนได้รับความเพลิดเพลิน
และยังได้รับความรู้ เรื่อง การเลือกสรรอาหารที่มีประโยชน์ โดยดูจากฉลากโภชนาการ

[]

[]

บริษัท ฯ มีการจัดพิมพ์ตำราอาหาร(Recipe Book) อย่างต่อเนื่อง โดยในปีที่ผ่านมา บริษัท ฯ
ครบรอบการดำเนินกิจการ ครบ 30 ปี จึงได้จัดพิมพ์ตำราอาหาร ครัวฟาร์มเฮ้าส์ 4 ฉบับครบรอบ
30 ปี โดยรวมสูตรการทำอาหารโดยใช้ผลิตภัณฑ์ของบริษัท ฯ ในรูปแบบต่าง ๆ
เน้นอาหารที่มีประโยชน์ ควบคู่ไปกับความอร่อยและสะดวกในการจัดเตรียม
พกพาง่ายเหมาะกับสภาพสังคมในปัจจุบัน โดยแจกจ่ายให้แก่ลูกค้าที่เป็นร้านค้า ผู้บริโภคตามงาน
Event ต่าง ๆ พร้อมเผยแพร่ลงใน www.farmhouse.co.th และ www.facebook
.com/Farmhouse Thai เพื่อให้ผู้บริโภคสามารถเข้าถึงข้อมูลได้ง่าย

[]

บริษัทฯยังได้รับการรับรองเครื่องหมายฮาลาลทั้งโรงงานลาดกระบัง 1 และโรงงานบางชัน
เพื่อสร้างความมั่นใจให้แก่ผู้บริโภคชาวมุสลิม
ซึ่งบริษัทฯได้นำสัญลักษณ์ดังกล่าวแสดงบนผลิตภัณฑ์ที่อยู่ในสายการผลิตที่ผ่านการรับรอง

[] []

[][][][][][][][][]

ทั้งยังเปิดโอกาสให้คณะผู้ตรวจประเมินโดยที่ปรึกษาฮาลาล และนักวิทยาศาสตร์ฮาลาล
เข้าเยี่ยมชมและศึกษาดูงานของทางบริษัทฯอีกด้วย

[]

[]

[][][]

  การร่วมพัฒนาชุมชนและสังคม

บริษัท ฯ มีการจัดกิจกรรมทางสังคม และส่งเสริมความเข้มแข็งแก่ชุมชนโดยร่วม ลดและ
หยุดผลกระทบต่อชุมชนและสังคมที่เกิดจากกระบวนการดำเนินงานของธุรกิจ โดยยึดแนวทางปฏิบัติ
คือ

1.  ตรวจสอบสภาพชุมชนโดยรอบว่าไม่เกิดผลกระทบทางลบจากการดำเนินงานของบริษัท ฯ
    ไม่ว่าจะเป็นโรงงานผลิต ทั้ง 3 แห่ง ได้แก่ โรงงานลาดกระบัง 1 โรงงานลาดกระบัง 2
    และโรงงานบางชัน อีกทั้งศูนย์กระจายสินค้าทั้ง 38 แห่งทั่วประเทศ
    ว่ามีการดำเนินกิจการโดยไม่ก่อความเดือดร้อนแก่ชุมชนและสังคม ไม่ว่าจะเป็น
    มลพิษทางกลิ่น,มลพิษทางเสียง,ความสะอาดเรียบร้อยของสถานประกอบการ

[]

2.  สนับสนุนกิจกรรมที่เกี่ยวกับการพัฒนาสังคม และชุมชน

-บริษัท ฯ
จัดให้มีกิจกรรมพัฒนาเยาวชนและให้ความรู้ทางด้านโภชนาการผ่านกิจกรรมการประกอบอาหารอย่างง่ายในโครงการ
“ฟาร์มเฮ้าส์คุกกิ้ง คลับ ” ปีที่
2โดยผู้เชี่ยวชาญด้านโภชนาการและคณาจารย์ด้านคหกรรมศาสตร์แก่เยาวชนที่เข้าร่วมโครงการ

[][]

[][]

-บริษัท ฯ
จัดให้มีกิจกรรมเพื่อส่งเสริมเยาวชนให้เกิดความคิดสร้างสรรค์ในการคิดค้นสูตรแซนด์วิชที่มีคุณค่าทางโภชนาการในรูปแบบต่าง
ๆ ในชื่อโครงการ “แซนด์วิชจานเด็ดคนเก่ง ” ปีที่ 11
โดยปีที่ผ่านมามีเยาวชนส่งสูตรแซนด์วิชเข้าประกวดทั้งสิ้นกว่า 800 สูตร
จากเยาวชนในโรงเรียนต่าง ๆ ทั่วประเทศ

กิจกรรม Sandwich Contest 2012 วันที่ 1 ก.ค.2555 ณ ศูนย์ประชุมแห่งชาติสิริกิติ์

[][]

[][][]

-บริษัท ฯ ให้ความร่วมมือกับกระทรวงพาณิชย์ในการให้ข้อมูลที่เป็นประโยชน์
เพื่อจัดทำดัชนีเศรษฐกิจการค้า จนในปีที่ผ่านมาบริษัท ฯได้รับมอบโล่ประกาศเกียรติคุณ
จากสำนักนโยบายและยุทธศาสตร์การค้า สำนักสารสนเทศและดัชนีเศรษฐกิจการค้า
กระทรวงพาณิชย์ สำหรับความอนุเคราะห์ข้อมูลด้วยดีมาโดยตลอด

[]

-บริษัทฯสนับสนุนกิจกรรมกับสถาบันสร้างเสริมสุขภาพคนพิการ(สสพ.) ในการจัดงานมหกรรม
สื่อทางเลือก) เพื่อผู้ทุพลภาพได้มีโอกาสรับรู้ข้อมูลที่เป็นประโยชน์

[]

[][]

[][][]

- บริษัท ฯ ร่วมกับสำนักงานคณะกรรมการคุ้มครองผู้บริโภค สนับสนุนกิจกรรมงานประกาศรางวัล
สคบ. อะวอร์ด ประจำปี 2555 พร้อมรับโล่ประกาศเกียรติคุณผู้สนับสนุนการจัดงาน สคบ. อะวอร์ด
ประจำปี 2555

[]

[] [] [] []

-บริษัท ฯ ร่วมกับชุมชน ห้องสมุดเพื่อการเรียนรู้ลาดกระบัง จัดอบรมเยาวชนในโครงการ “อ่าน
เขียนเล่าขานตำนานลาดกระบัง” ซึ่งมีเยาวชนในชุมในบริเวณใกล้เคียงสนใจเข้าร่วมงานเป็น
จำนวนมาก รวมถึงงานด้านสาธารณกุศลต่าง ๆ ร่วมกับชุมชนอีกมาก

[]

[][][][][]

[]

[][]

[]

[][][]

3.  การรักษาสภาพแวดล้อมในชุมชนให้น่าอยู่

บริษัทฯมีส่วนร่วมในการรักษาสภาพแวดล้อมทั้งในบริเวณโรงงานและชุมชนโดยรอบ
โดยมีส่วนช่วยสนับสนุนกิจกรรมอนุรักษ์และรักษาความสะอาดต่าง ๆ อย่างต่อเนื่อง

4.  บริษัท ฯ
    มีส่วนร่วมในการบำเพ็ญสาธารณประโยชน์และร่วมจัดกิจกรรมที่มีส่วนส่งเสริมสร้างความเข้มแข็งในแก่สังคมและชุมชน

-   บริษัท ฯ ได้ร่วมสนับสนุน กิจกรรมงานวันเด็กแห่งชาติประจำปี
    โดยมีการแจกขนมปังสอดไส้ขนาด 50 กรัม จำนวนประมาณ 100,000 ชิ้น ให้แก่
    หน่วยงานราชการ,โรงเรียนและ ชุมชนต่าง ๆ กว่า 280 แห่ง

[]

-   บริษัท ฯ ได้ร่วมกับสภากาชาดไทย โดยจัดกิจกรรมบรรเทาภัยหนาว เฉลิมพระเกียรติ 5
    ธันวามหาราช 84 พรรษา ด้วยการมอบผลิตภัณฑ์เพื่อผู้ประสบภัยผ่านทางสภากาชาดไทย
    และสนับสนุนงานวันผู้บริจาคโลหิตโลก 2555 อีกด้วย

[][]

[][][]

-   บริษัท ฯ ร่วมกับบริษัทในเครือสหพัฒน์ สนับสนุนกิจกรรม 100 โรงเรียนคุณธรรม
    เทิดพระเกียรติพระบาทสมเด็จพระเจ้าอยู่หัว ในงาน “84 Congratulations Long live
    the king Morning Concert”

[][][][]

-   ในวาระครบรอบ 30 ปี ที่ผ่านมาบริษัท ฯ ร่วมกับหน่วยงานเพื่อสังคมต่าง ๆ
    ในการมอบเงินบริจาครวมทั้งสิ่งของ แก่องค์กรสาธารณกุศลต่าง ๆ ทั่วประเทศ
    สำหรับผู้ด้อยโอกาสในโครงการ “ 30 ปีคู่ไทย ปันน้ำใจให้สังคม ” ในวาระที่บริษัท ฯ
    ดำเนินกิจการมาครบรอบ 30 ปี อีกด้วย

[] [] []

[] [] []

5.  สนับสนุนการดำเนินธุรกิจอย่างยั่งยืน

เพื่อก่อให้เกิดการดำเนินธุรกิจอย่างยั่งยืน ในปี 2555
บริษัทได้จัดทำโครงการสรรหาคู่ค้าไข่ไก่สดตอกเพิ่มเติม
เนื่องจากปริมาณการใช้ไข่ไก่สดตอกซึ่งเป็นส่วนประกอบหลักของผลิตภัณฑ์มีปริมาณเพิ่มขึ้นต่อวันสูงถึง
6,500-7,000 กิโลกรัม หรือคิดเป็นการใช้ไข่ไก่ถึงวันละกว่า 150,000 ฟอง
โดยมีวัตถุประสงค์เพื่อป้องกันการขาดแคลนวัตถุดิบ และคัดสรรไข่ไก่สดตอกที่มีคุณภาพ
ภายใต้ราคาที่เหมาะสมมาผลิตสินค้าจำหน่ายแก่ผู้บริโภค
ซึ่งโครงการดังกล่าวเริ่มดำเนินการตั้งแต่ปลายปี 2555 และมีกำหนดแล้วเสร็จในเดือนมีนาคม
2556 โดยทางบริษัทจะเข้าไปให้ความรู้และพัฒนาร่วมกับคู่ค้า ตั้งแต่ขั้นตอนการคัดเลือกวัตถุดิบ
การบริหารจัดการสถานที่ผลิต กระบวนการผลิต การควบคุมกระบวนการผลิต และการจัดส่งขนส่ง
เพื่อให้ได้มาซึ่งไข่ไก่ตอกที่สด สะอาด และ มีคุณภาพดีมาผลิตสินค้าที่มีคุณภาพจำหน่ายแก่ผู้บริโภค
รวมถึงเป็นการเพิ่มช่องทางสร้างรายได้แก่ คู่ค้า
พร้อมกับการสร้างสัมพันธภาพอันดีระหว่างคู่ค้ากับบริษัท ซึ่งเปรียบเสมือนว่าทั้งบริษัทและคู่
ค้ามีสายป่านที่เชื่อมโยงต่อกัน และจะเป็นการนำมาถึงความแข็งแรงในการดำเนินธุรกิจของบริษัท
ให้มีความยั่งยืนต่อไป

[] []

ดูแลด้านสิ่งแวดล้อม

บริษัท ฯ ดำเนินธุรกิจ โดยคำนึงถึงผลกระทบต่อทรัพยากรธรรมชาติ และสิ่งแวดล้อม
มีการนำก๊าซธรรมชาติ NGV ซึ่งเป็นพลังงานสะอาด ปลอดภัย
มีผลกระทบต่อสิ่งแวดล้อมและมลภาวะน้อย โดยนำมาใช้เป็นเชื้อเพลิงในโรงงานและรถขนส่ง
รวมถึง มีการใช้โอโซนในระบบ Cooling Tower เพื่อประหยัดพลังงานและลดการใช้สารเคมี
เป็นมิตรต่อสิ่งแวดล้อม

บริษัท ฯ เห็นถึงความสำคัญของชุมชนและสังคมโดยรวม
ตั้งแต่สภาพแวดล้อมในโรงงานและชุมชนโดยรอบมีการจัดการระบบบำบัดน้ำเสียที่มีมาตรฐาน
ไม่ก่อผลกระทบต่อชุมชนข้างเคียง มีการนำน้ำที่ผ่านกระบวนการมาใช้ประโยชน์ เช่น รดน้ำต้นไม้
ล้างพื้นถนน รวมถึงการนำน้ำจากกระบวนการดังกล่าว
มาผ่านการฆ่าเชื้อด้วยคลอรีนให้สามารถนำมาใช้ล้างยานพาหนะได้อีกด้วย

[][]

[]

[]

[]

บริษัท ฯ มีการรณรงค์ร่วมกับหน่วยงานภาครัฐ คือ สำนักงานกองทุนสนับสนุนการสร้างเสริมสุขภาพ
(สสส.) จัดทำ “แผนงานพัฒนาการสร้างเสริมสุขภาพในสถานประกอบการ” ภายใต้โครงการ
โรงงานสีขาวปลอดบุหรี่ จนได้รับโล่เกียรติคุณสถานประกอบการสร้างเสริมสุขภาพ ระดับก้าวหน้า 2
รางวัล มอบให้แก่ โรงงานลาดกระบัง 1 และโรงงานลาดกระบัง 2 ในปี 2555 ที่ผ่านมา

[]

[][][][]

[][]

นวัตกรรมและการเผยแพร่นวัตกรรมจากการดำเนินความรับผิดชอบต่อสังคม

บริษัทฯ มุ่งสร้างสรรค์นวัตกรรมสินค้า การออกแบบผลิตภัณฑ์ให้ได้สินค้าที่มีคุณภาพ
และตอบสนองความต้องการของลูกค้า โดยมีหน่วยงานวิจัยพัฒนาและควบคุมคุณภาพ
ซึ่งร่วมคิดพัฒนาอย่างต่อเนื่องมาโดยตลอด

ในปี 2555 บริษัทฯ เข้ารับรางวัล MAT AWARD ครั้งที่ 5 ซึ่งเป็นรางวัลสำหรับ
“สุดยอดแคมเปญการตลาดที่โดนใจ และประสบความสำเร็จ”
จัดโดยสมาคมการตลาดแห่งประเทศไทย โดยมีบริษัทฯ ที่ได้รับรางวัลทั้งหมด 9 ราย
จากผู้ส่งผลงานเข้าประกวดกว่า 100 ราย ซึ่งบริษัทฯ ได้รับโล่รางวัลประเภท Bronze
สำหรับแคมเปญโฆษณาสินค้า “Farmhouse Fine Whole wheat” ซึ่งเป็นนวัตกรรมที่บริษัทฯ
คิดค้นโดยใช้รำข้าวสาลีชนิดบดละเอียด มีคุณค่าทางโภชนาการสูง เหมาะสำหรับผู้บริโภคที่รักสุขภาพ
แต่ไม่นิยมรับประทานขนมปังโฮลวีตดั้งเดิมที่มีเนื้อหยาบกว่าขนมปังชนิดแผ่นขาว
ซึ่งทำให้เกิดผู้บริโภคกลุ่มใหม่เพิ่มขึ้น และส่งเสริมภาวะโภชนาการที่ดีไปในตัว

นับเป็นอีกแนวทางหนึ่งที่ช่วยส่งเสริมภาวะโภชนาการที่ดี ในผู้บริโภคโดยบริษัทฯ
เป็นอีกแรงในการช่วยขับเคลื่อนอีกด้วย

[][][][] []

กิจกรรมพิเศษ

- วันพ่อแห่งชาติ 5 ธันวาคม มหาราช

เนื่องในโอกาส มหามงคลเฉลิมพระชนมพรรษา 85 พรรษา พระบาทสมเด็จพระเจ้าอยู่หัว
ทางพระกรุณาโปรดเกล้าฯ เสด็จออกมหาสมาคมในงานพระราชพิธี เฉลิมพระชนมพรรษา วันที่ 5
ธันวาคม 2555 ณ สีหบัญชร พระที่นั่งอนันตสมาคม พระราชวังดุสิต

ในการนี้ทางบริษัท เพรซิเดนท์ เบเกอรี่ จำกัด(มหาชน) ร่วมถวายความจงรักภักดี
และเฉลิมพระเกียรติ โดยน้อมเกล้าถวายผลิตภัณฑ์ แซนด์วิชพร้อมทาน(Daily Sandwich)
ผ่านทางสำนักงานปลัดสำนักนายกรัฐมนตรี
เพื่อรับรองแก่ผู้ที่ได้รับเชิญให้เข้าเฝ้าทูลละอองธุลีพระบาท จำนวนประมาณ 5,000 คน
ในพระราชพิธีดังกล่าว

[]

[] [] []

- วันแม่แห่งชาติ 12 สิงหา มหาราชินี

โดยสำนักงานคณะกรรมการอาหารและยา กระทรวงสาธารณสุข จัดงานเทิดพระเกียรติวัน
แม่แห่งชาติ ได้จัดเดินวิ่งเพื่อสุขภาพ ในการรณรงค์สร้างสุขภาพในเขตจังหวัดชายแดนภาคใต้ ณ
สะพานติณสูลานนท์ อ.หาดใหญ่ จ.สงขลา

ในการนี้ทางบริษัท เพรซิเดนท์ เบเกอรี่ จำกัด (มหาชน)
ได้ร่วมสนับสนุนผลิตภัณฑ์ขนมปังสอดไส้(Filled Bun) แก่ผู้ร่วมงานกว่า 8,000 คน